«Қазақстан барысы» жобасы келер жылы ауқымды, әрі жаңаша форматта өтпекші
"«Қазақстан барысы» жобасы келер жылы ауқымды, әрі жаңаша форматта өтпекші" | "https://abai.kz/post/15208"
TITLE: «Қазақстан барысы» жобасы келер жылы ауқымды, әрі жаңаша форматта өтпекші
URL: https://abai.kz/post/15208
META: "«Қазақстан барысы» жобасы келер жылы ауқымды, әрі жаңаша форматта өтпекші" | "https://abai.kz/post/15208"
DATE: 09.11.2012
AUTHOR(s): Абай-Ақпарат
TOTAL WORDS: 345
TEXT: Астанада «Нұр Отан» партиясы мен «Қазақстан барысы» қазақ күресін дамыту қоры өзара бірлесіп жұмыс істейтіндігін мәлімдеді. Қазақша күресті дамытуға ынта білдіріп отырған екі тарап ұлттық қасиетіміздің бір нышаны «қазақша күресті» жас ұрпақ арасында насихаттап, оны қалың елге танытуда жақсы үрдіс бастады. «Қазақстан Барысы» осы уақытқа дейін екі жыл аралығында өткізіліп келе жатқан ауқымды жоба болып табылады. Қордың партиямен өзара әріптестік қарым-қатынасы жобаның жоғары деңгейде ұйымдастырылуына жетілдіру мүмкіндігін туғызады. Нақтырақ айтсақ, келесі жылы партия турнирдің ұйымдастыру жұмыстарына атсалысатын болады. Алдағы ақпан айында ауылдық, наурыз айында аудандық және қалалық турнирлер өтеді. Ал, сәуір айында барлық жерлерде облыстық турнирлер өтіп, республикалық турнирге қатысушылар іріктелетін болады. «Нұр Отан» хатшысы Ерлан Қариннің айтуы бойынша екі ұйымның қоян-қолтық жұмыла жұмыс істеуі бірқатар маңызды мәселелерді шешеді. Солардың қатарында, салауатты өмір салтын насихаттау, дені-сау жас ұрпақ тәрбиелеу, сонымен бірге ұлттық спорт ретінде қазақша күресті дәріптеу. Ең басты мақсаттарының бірі - талантты жасөспірімдерді, атап айтқанда, ауыл жастарын таныту, әрі оларды кәсіпқой спортқа баулу. «Қазақстан барысы» жастар үшін әлеуметтік лифт болып, осы жоба арқылы өз жетістіктерін республикалық деңгейде көрсетуге мүмкіндік алады. Астанада «Нұр Отан» партиясы мен «Қазақстан барысы» қазақ күресін дамыту қоры өзара бірлесіп жұмыс істейтіндігін мәлімдеді. Қазақша күресті дамытуға ынта білдіріп отырған екі тарап ұлттық қасиетіміздің бір нышаны «қазақша күресті» жас ұрпақ арасында насихаттап, оны қалың елге танытуда жақсы үрдіс бастады. «Қазақстан Барысы» осы уақытқа дейін екі жыл аралығында өткізіліп келе жатқан ауқымды жоба болып табылады. Қордың партиямен өзара әріптестік қарым-қатынасы жобаның жоғары деңгейде ұйымдастырылуына жетілдіру мүмкіндігін туғызады. Нақтырақ айтсақ, келесі жылы партия турнирдің ұйымдастыру жұмыстарына атсалысатын болады. Алдағы ақпан айында ауылдық, наурыз айында аудандық және қалалық турнирлер өтеді. Ал, сәуір айында барлық жерлерде облыстық турнирлер өтіп, республикалық турнирге қатысушылар іріктелетін болады. «Нұр Отан» хатшысы Ерлан Қариннің айтуы бойынша екі ұйымның қоян-қолтық жұмыла жұмыс істеуі бірқатар маңызды мәселелерді шешеді. Солардың қатарында, салауатты өмір салтын насихаттау, дені-сау жас ұрпақ тәрбиелеу, сонымен бірге ұлттық спорт ретінде қазақша күресті дәріптеу. Ең басты мақсаттарының бірі - талантты жасөспірімдерді, атап айтқанда, ауыл жастарын таныту, әрі оларды кәсіпқой спортқа баулу. «Қазақстан барысы» жастар үшін әлеуметтік лифт болып, осы жоба арқылы өз жетістіктерін республикалық деңгейде көрсетуге мүмкіндік алады. « Abai.kz »
